CELEX: 31997R1874
Language: el
Date: 1997-09-26 00:00:00
Title: Κανονισμός (ΕΚ) αριθ. 1874/97 της Επιτροπής της 26ης Σεπτεμβρίου 1997 για τροποποίηση του κανονισμού (ΕΚ) αριθ. 1466/95 για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων

Avis juridique important

|

31997R1874

Κανονισμός (ΕΚ) αριθ. 1874/97 της Επιτροπής της 26ης Σεπτεμβρίου 1997 για τροποποίηση του κανονισμού (ΕΚ) αριθ. 1466/95 για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 265 της 27/09/1997 σ. 0025 - 0025

ΚΑΝΟΝΙΣΜΟΣ (ΕΚ) αριθ. 1874/97 ΤΗΣ ΕΠΙΤΡΟΠΗΣ της 26ης Σεπτεμβρίου 1997 για τροποποίηση του κανονισμού (ΕΚ) αριθ. 1466/95 για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 17 παράγραφος 14,Εκτιμώντας:ότι ο κανονισμός (ΕΚ) αριθ. 1466/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1811/97 (4), καθορίζει τις ειδικές λεπτομέρειες εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων 7 ότι το άρθρο 9α του εν λόγω κανονισμού προβλέπει ότι τα πιστοποιητικά εξαγωγής για τα τυριά που εξάγονται στις Ηνωμένες Πολιτείες της Αμερικής, στο πλαίσιο της συμπληρωματικής ποσόστωσης που απορρέει από τις συμφωνίες στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, μπορούν να χορηγηθούν με ειδική διαδικασία η οποία επιτρέπει τον καθορισμό προτιμησιακών εισαγωγέων στις Ηνωμένες Πολιτείες της Αμερικής 7 ότι, από την πείρα, αποδείχθηκε η ανάγκη να γίνουν ορισμένες τεχνικές τροποποιήσεις για να εξασφαλισθεί η ορθή λειτουργία της διαδικασίας αυτής 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Το άρθρο 9α του κανονισμού (ΕΚ) αριθ. 1466/95 τροποποιείται ως εξής:1. Στην παράγραφο 2 στοιχεία α) και β), ο όρος «1996» αντικαθίσταται από τον όρο «στην τελευταία του διατύπωση».2. Προστίθεται η ακόλουθη παράγραφος 3.α):«3.α) Στην περίπτωση που τα προσωρινά πιστοποιητικά ζητούνται για ποσότητες προϊόντων που δεν υπερβαίνουν την ποσόστωση που αναφέρεται στην παράγραφο 1 για το εν λόγω έτος, η Επιτροπή μπορεί να παραχωρήσει τις υπόλοιπες ποσότητες στους ενδιαφερόμενους, αναλόγως των αιτήσεων που έχουν υποβληθεί.»Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 26 Σεπτεμβρίου 1997.Για την ΕπιτροπήFranz FISCHLERΜέλος της Επιτροπής(1) ΕΕ L 148 της 28. 6. 1968, σ. 13.(2) ΕΕ L 206 της 16. 8. 1996, σ. 21.(3) ΕΕ L 144 της 28. 6. 1995, σ. 22.(4) ΕΕ L 257 της 20. 9. 1997, σ. 4.